Rikunarita-ORG/Wikinium huggingface dataset:
# Seula

| Seula  |
| --- |
| pilsēta |
| 서울 |
|  |
|  |
|

|  |  |
| --- | --- |
|  **Karogs** |  **Emblēma** |
|  **Logo** |

 |
|  Seulas atrašanās vieta Dienvidkorejā |
|
Koordinātas: ﻿ / ﻿ |
| Valsts |  Korejas Republika |
| Reģions |
Galvaspilsētas reģions |
| Platība |
|  • pilsēta |
605,25 km2 |
|  • aglomerācija |
5 076 km2 |
| Iedzīvotāji
(2020) |
|  • pilsēta |
9 668 465 |
|  • blīvums |
4 039,4/km² |
|  • aglomerācija |
20 550 000 |
|  • aglomerācijas blīvums |
4 048,5/km² |
| Mājaslapa | english.seoul.go.kr |
|  **Seula Vikikrātuvē** |

**Seula** (korejiešu: 서울, izrunā: [sʌ.ul], burtiskā tulkojumā: ‘galvaspilsēta’) ir Dienvidkorejas galvaspilsēta un lielākā valsts pilsēta. Tā atrodas valsts ziemeļos, netālu no demarkācijas līnijas ar Ziemeļkoreju pie Hanganas upes.

Seula ar dažādiem nosaukumiem bija Korejas galvaspilsēta no 1394. gada 29. novembra līdz 1910. gadam, kad Koreja tika iekļauta Japānas Impērijā. Pēc Otrā pasaules kara, kad Koreja tika sadalīta Ziemeļkorejā un Dienvidkorejā, Seula *de jure* bija ne tikai Dienvidkorejas, bet arī Ziemeļkorejas galvaspilsēta. Tikai 1972. gada decembrī Ziemeļkorejas konstitūcijā tika izmainīts, ka oficiāli Ziemeļkorejas galvaspilsēta ir Phenjana.

Seulā dzīvo gandrīz 10,5 miljoni iedzīvotāju, bet kopā ar piepilsētām Inčhonu, Suvonu, Kojanu, Sonnamu un citām tās aglomerācijā dzīvo vairāk nekā 20 miljoni, kas ir gandrīz puse no visiem valsts iedzīvotājiem. Pēc aglomerācijas iedzīvotāju skaita Seula ir otra lielākā pilsēta pasaulē aiz Tokijas aglomerācijas.

## Vēsture

Seula minēta rakstos kā Pekčes (*Baekje*) (viena no Trīs karaļvalstīm) galvaspilsēta **Virjesona** (*Wiryeseong*) 18. gadā p.m.ē.

6. gadsimtā Gorjo (Goryeo) valstī Seula bija "dienvidu galvaspilsēta.

Korejas kara laikā (1950—1953) pilsēta vairākas reizes tika spēcīgi nopostīta. Pēc pamiera noslēgšanas simboliski par Dienvidkorejas galvaspilsētu tika izraudzīta Seula, un mūsdienās Seulas aglomerācijā dzīvo 24% no Dienvidkorejas iedzīvotājem.

1988. gadā Seulā notika vasaras olimpiskās spēles.

## Vietas

* *Dongmyo* (Austrumu templis) (1601)
* *Jongno* - pazīstamākā pilsētas iela
* Kara muzejs (1994)
* Li dinastijas "Piecas lielās pilis" - *Changdeokgung, Changgyeonggung, Deoksugung, Gyeongbokgung, Gyeonghuigung* (XIV - XVI gs)
* *Pungnap Toseong* - senākais aizsardzības mūris
* *Samjeondo* piemineklis (1636)

## Cilvēki

* Nams Džuns Paiks (*Nam June Paik*; 1932—2006) — videomākslinieks
* Be Jons Džuns (*Bae Yong Jun*; 1972) — aktieris
* Go Kuns (*Goh Kun*; 1938) — politiķis, Korejas premjers
* Juns Seondo (*Yun Seondo*; 1587—1671) — dzejnieks
* Lī Min Ho (Lee Min-Ho; 1987) — aktieris

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Seula.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Mājaslapa (angliski)
# Ziema[labot | labot pirmkodu]

Daudzās pasaules daļās ziema asociējas ar sniegu un ledu. Ziema Vācijā
**Ziema** ir aukstākā gada sezona (gadalaiks) polārajā un mērenajā klimatā, starp rudeni un pavasari. Ziema ir izskaidrojama ar to, ka attiecīgā Zemes puslode ir vērsta prom no Saules. Dažādas kultūras definē dažādus datumus kā ziemas sākumu, un dažas definīcijas definē atkarībā no laika apstākļiem.

Kad ziemeļu puslodē ir ziema, dienvidu puslodē ir vasara, un otrādi. Daudzos reģionos ziema ir saistīta ar sniega un sala temperatūrām. Ziemas saulgrieži ir brīdis, kad saules paaugstināšanās attiecībā uz Ziemeļpola vai Dienvidpola ir visvairāk uz negatīvo vērtību (tas ir tad, kad saule ir vistālākajā apvāršņa malā, mērot no pola), kas nozīmē, ka šī diena ir visīsākā diena un visgarākā nakts.

Ziemeļu puslodē ziema ietver decembri, janvāri un februāri (t.s. meteoroloģiskā ziema). : Parasti šajā periodā temperatūra daudzviet ir zem 0°C, lai gan tā ir atkarīga no konkrētās vietas klimata. Tropu reģionos "ziema" var nebūt jūtama, savukārt polārajos reģionos tā ir ļoti gara. Ziemas aukstums rodas no siltuma zudumiem, kad Saules radiācija ir ierobežota. Tas saistīts ar zemes virsmas atdevi siltumu atpakaļ atmosfērā caur siltumizstarošanu (*infrared radiation*).

Klimata pārmaiņu rezultātā ziema mainās. Vidējā globālā temperatūra palielinās, tāpēc daudzi reģioni piedzīvo īsākas un maigākas ziemas. Sniega sega kļūst plānāka vai izzūd pilnībā reģionos, kur agrāk tā bija izplatīta (piemēram, Alpos vai Arktikā).

## Ziemas tipi

* Kalendārā ziema — laika posms no 1. decembra līdz 28. februārim (garajā gadā 29. februārim) ieskaitot.
* Astronomiskā ziema — sākas ziemas saulgriežos (21. vai 22. decembrī) un beidzas ar pavasara ekvinokciju (19., 20. vai 21. martā).
* Meteoroloģiskā ziema — periods, kad diennakts vidējā gaisa temperatūra ir stabili vienāda un zemāka par 0 grādiem.

## Ziemas mēneši ziemeļu puslodē

* Decembris
* Janvāris
* Februāris

## Ārējās saites

* Vikikrātuvē par šo tēmu ir pieejami multivides faili. Skatīt: Ziema.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
# Tirāna[labot | labot pirmkodu]

| Tirāna  |
| --- |
| pilsēta |
| *Tiranë* |
|  |
|  |
|

|  |  |
| --- | --- |
|  **Karogs** |  **Ģerbonis** |

 |
| Tirāna |
|
Koordinātas: ﻿ / ﻿ |
| Valsts |  Albānija |
| Platība |
|  • Kopējā |
41,8 km2 |
| Augstums |
110 m |
| Iedzīvotāji
(2023) |
|  • kopā |
389 323 |
|  • blīvums |
10 078,6/km² |
| Laika josla |
CET (UTC+1) |
|  • Vasaras laiks (DST) |
CEST (UTC+2) |
| Tālruņu kods |
+355 4 |
| Mājaslapa | www.tirana.gov.al |
|  **Tirāna Vikikrātuvē** |

**Tirāna** (albāņu: *Tiranë*, *Tirana* vai *Tirona*) ir pilsēta Albānijas centrālajā daļā pie Išmas upes. Albānijas lielākā pilsēta un tās galvaspilsēta, par kuru tā kļuva 1920. gadā.

Kaut arī oficiāli pilsētas iedzīvotāju skaits ir zem 400 000, sakarā ar daudzajiem bēgļiem no apkārtējām valstīm un iedzīvotāju došanos uz galvaspilsētu darba meklējumos, iedzīvotāju skaits Tirānā ir krietni lielāks (līdz pat 1 000 000).

## Vēsture

Pilsētu 1614. gadā nodibināja osmaņu ģenerālis Barkinzade Sulejmans pašā (*Barkinzade Süleyman Paşa*). 1901. gadā Tirānā bija 15 000 iedzīvotāju. 1920. gadā Ļušņas kongress izvēlējās Tirānu par Albānijas galvaspilsētu. Kopš 1925. gada, kad Mustafa Kemals Ataturks aizliedza tiem darboties Turcijā, Tirāna kļuva par sufistu bektašu ordeņa centru. Pēc komunistu uzvaras Envera Hodžas vadībā iedzīvotāju skaits Tirānā pieauga vairākkārtīgi. 20. gs. 80. gadu beigās Tirānā notika vardarbīgas demonstrācijas, kas noveda pie komunistu varas gāšanas un daudzpartiju sistēmas izveidošanās.

## Cilvēki

Tirānā dzimuši:

* Fatoss Nano (*Fatos Nano*; 1957) — politiķis
* Edi Rama (*Edi Rama*; 1964) — politiķis

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Tirāna.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Austrumeiropas enciklopēdijas raksts (vāciski)
# Kanvondo (Dienvidkoreja)

|  |
| --- |
| **Kanvondo** |
| **강원도** |
| —  **province**  —  |
|  |
| Pārvaldes centrs
  | Čhunchhona
 |
| **Platība**  |
|  - Kopējā
  | 16 874 km² |
| **Iedzīvotāji** |
|  - Kopā | 1 500 000 |
|  **Kanvondo Vikikrātuvē** |

**Kanvondo** (korejiešu: 강원도, *Kanvŏn-do*) ir viena no Dienvidkorejas provincēm. Tā atrodas valsts ziemeļaustrumu daļā un stiepjas gar Japānas jūras piekrasti.

Provinces administratīvais centrs ir Čhunchhona. Kanvondo ir pazīstama ar savām kalnu ainavām, nacionālajiem parkiem, ziemas sporta kūrortiem un garo piekrasti.

Kanvondo platība ir aptuveni 16 874 km², un tajā dzīvo apmēram 1,5 miljoni iedzīvotāju.

## Ārējās saites

* Vikikrātuvē par šo tēmu ir pieejami multivides faili. Skatīt: Kanvondo.

* *Encyclopædia Britannica* raksts (angliski)
# ASV valsts sekretārs

| ASV valsts sekretārs
  |
| --- |
| **Zīmogs** |
| **Amatā Marko Rubio** kopš 2025. gada 21. janvāra |
| Iecēlājs |
ASV prezidents |
| Pirmais |
Tomass Džefersons |
| Izveidots |
1789. gada 27. jūlijā |
| Pirmais |
Tomass Džefersons |
| Tīmekļa vietne | www.state.gov/secretary |

**ASV valsts sekretārs** ir ASV Valsts departamenta — par valsts ārpolitiku atbildošās iestādes — vadītājs, šis amats ir salīdzināms ar ārlietu ministra amatu citās valstīs. Valsts sekretārs ir kabineta loceklis un ir augstākā amatpersona kabinetā. Valsts sekretāru ieceļ prezidents, bet apstiprina Senāts. Valsts sekretārs var stāties valsts prezidenta vietā, ja tas mirst prezidentūras laikā, atkāpjas vai tiek atcelts no amata (tomēr valsts sekretārs ir tikai ceturtais iespējamais aizstājējs pēc viceprezidenta, Pārstāvju palātas spīkera un Senāta prezidenta *pro tempore*).

Pašreizējais ASV valsts sekretārs ir Marko Rubio, 72. valsts sekretārs (pārstāv Republikānisko partiju).

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: ASV valsts sekretārs.
* Mājaslapa (angliski)
# Yahoo!

| *Yahoo!* |
| --- |
|  |
| Dibināts |
1994. gads |
| Dibinātājs |
Džerijs Jangs, Deivids Filo |
| Galvenais birojs |
Saniveila,  ASV |
| Darbības zona |
pasaule |
| Pakalpojumi |
tīmekļa pakalpojumi un saturs |
| Mātes uzņēmums | *Yahoo, Inc.* |
| Tīmekļa vietne |
yahoo.com |

Yahoo! ir tīmekļa pakalpojumu sniedzējs, kas pieder uzņēmumam *Yahoo, Inc.* Tā mītnes vieta ir ASV pilsētā Saniveilā, Kalifornijā.

Uzņēmumu *Yahoo* 1994. gadā dibināja Džerijs Jangs, Deivids Filo. Tā kļuva par populārāko vietni ASV, bet 2000. gadu otrajā pusē *Yahoo* zaudēja pozīcijas. 2017. gadā *Yahoo!* daļu iegādājās *Verizon*, bet daļa tika atdalīta uzņēmumā *Altaba*.

*Yahoo!* pazīstamākie pakalpojumi ir meklētājprogramma, interneta portāls, tīmekļa vietņu katalogs, elektroniskā pasta pakalpojumi, ziņas, sociālo mediju vietnes u.c.

## Nesenā vēsture

*Yahoo* logotips līdz 2013. gada septembrim
2016. gada 25. jūlijā paziņots, ka uzņēmumu par 4,83 miljardiem ASV dolāru iegādāsies telesakaru uzņēmums *Verizon*. Mērķis bija *Yahoo* apvienot ar *AOL*, ko *Verizon* iegādājās 2015. gadā. Darījumu bija paredzēts pabeigt 2017. gada pirmajā ceturksnī, 22. septembrī *Yahoo* atklāja, 2014. gadā bija notikusi datu noplūde, kas saistīta ar vismaz 500 miljoniem lietotāju kontu. Decembrī tika paziņots, ka 2014. gadā notikusi vēl viena datu noplūde. *Verizon* atsāka sarunas par pirkšanas cenas samazināšanu. 2017. gada janvārī paziņots, ka pārdošana atlikta līdz nākamajam ceturksnim. 8. jūnijā *Yahoo* akcionāri apstiprināja uzņēmuma pārdošanu par 4,48 miljardiem ASV dolāru. Pārdošanas darījums pabeigts 13. jūnijā; *Yahoo!* un *AOL* apvienoti uzņēmumā *Oath Inc.*
Darījums neietvēra *Yahoo* piederošās 15 % kapitāldaļas uzņēmumā *Alibaba Group* un 35,5 % *Yahoo! Japan* akciju; pēc iegādes pabeigšanas šie aktīvi tika atdalīti atsevišķā uzņēmumā *Altaba*. *Nasdaq* biržā *Yahoo* "mantinieks" bija *Altaba*, un 2017. gada 19. jūnijā biržas kods *YHOO* pārdēvēts par *AABA* (2019. gadā tas tika likvidēts).

2018. gada 17. jūlijā tika pārtraukts pakalpojums *Yahoo! Messenger*.
2019. gada 8. janvārī mātes uzņēmums *Oath* tika pārdēvēts par *Verizon Media*.
2019. gada aprīlī tika pārtraukts pakalpojums *Yahoo! Together*.

2021. gada 1. septembrī mātes uzņēmums *Verizon Media* tika pārdots investīciju fondiem, ko pārvaldīja uzņēmums *Apollo Global Management*; *Verizon Media* tika pārdēvēts par *Yahoo, Inc.*

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Yahoo!.
* Oficiālā tīmekļa vietne
# Molekulu masa

Atsevišķu **molekulu masas** ir ļoti mazas. Piemēram, 1 g ūdens satur WIKINIUM\_MATH\_PH\_0 molekulas. Tāpēc vienas ūdens molekulas masa WIKINIUM\_MATH\_PH\_2 .

Apmēram tādas pašas masas ir citu vielu molekulām, izņemot milzīgas organisko vielu molekulas, kuras satur tūkstošiem atomu.

## Relatīvā molekulmasa

**Relatīvā molekulmasa** vai **atommasa** WIKINIUM\_MATH\_PH\_4 ir dotās vielas molekulas (vai atoma) masas WIKINIUM\_MATH\_PH\_6 attiecību pret 1/12 oglekļa atoma masas WIKINIUM\_MATH\_PH\_8 :

 WIKINIUM\_MATH\_PH\_10
Tā kā molekulas masas ir ļoti mazas, aprēķinos izdevīgi izmantot nevis masas absolūtās vērtības, bet gan relatīvās vērtības. Saskaņā ar starptautisku vienošanos visu atomu un molekulu masas salīdzina ar 1/12 oglekļa atoma masas (tā saucamā atommasu oglekļa skala).

Mūsdienās visu ķīmisko elementu relatīvās atommasas ir noteiktas samērā precīzi. Saskaitot relatīvās atommasas atomiem, no kuriem veidota molekula, var aprēķināt relatīvo molekulmasu.

## Skatīt arī

* Relatīvā molekulmasa
* Vielas daudzums
* Avogadro skaitlis
* Molmasa

## Ārējās saites

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* Enciklopēdijas *Krugosvet* raksts (krieviski)
# Palielināmais stikls

Palielināmais stikls ar rokturi
**Palielināmais stikls** jeb **lupa** (no franču: *loupe*) ir optiskā lēca, kas tiek izmantota, lai iegūtu kāda objekta palielinātu attēlu. Šī lēca parasti tiek piestiprināta pie roktura. Dažreiz, lai samazinātu lēcas biezumu, lupas lēca sastāv no daudzām šaurām koncentrisku gredzenu formas lēcām, kas darbojas kā viena lēca, bet ir daudz plānāka (Freneļa lēca).

Palielināmais stikls ir raksturīgs simbols detektīva žanra grāmatām un filmām, it īpaši Šerloka Holmsa romānos un ekranizējumos.

## Vēsture

Pirmās liecības par palielināmajiem stikliem ir datējamas ar 424. gadu p. m. ē., kad Aristofana komēdijā *Νεφέλαι* (*Nephelai*) tika izteikts joks par palielināmajiem stikliem, ar kuriem var iekurt uguni, un tos varēja nopirkt aptiekā, kā arī tika minēta Plīnija Vecākā "lēca", kas bija ar ūdeni piepildīts stikla globuss, kuru izmantoja, lai padarītu nejūtīgas brūces. Vēl ir minēts, ka Seneka Jaunākais uzskatīja, ka tādas lēcas varētu izmantot vēstuļu lasīšanai, lai arī "cik lieli ir burti vai labs apgaismojums". Savukārt Rodžers Bēkons 13. gadsimtā aprakstīja lupas īpašības.

## Palielināšana

Palielināmā stikla palielinājums ir atkarīgs no tā, kur tas atrodas starp lietotāja aci un palielināmo objektu, kā arī no kopējā attāluma starp tiem. Lielāko palielinājumu iegūst, novietojot lēcu ļoti tuvu acīm un pārvietojot aci un objektu kopā, lai iegūtu labāko fokusu. Parasti lupai fokusa attālums ir 25 cm,[*nepieciešama atsauce*] kas atbilst 4 dioptriju optiskajam stiprumam. Šādai lupai palielinājums būs "2×", bet atkarībā no lēcas novietojuma objekts tiek palielināts no 1 līdz 2 reizēm.

Lupu var izmantot arī lai fokusētu gaismu un iegūtu siltuma enerģiju.

## Simbolika

Palielināmais stikls ( vai U+1F50D Unikodā: 🔍) tiek bieži izmantots, lai simboliski reprezentētu spēju pietuvināt un meklēt, it īpaši interneta lapās un meklētājprogrammās.

## Atsauces
# Nerūsošais tērauds[labot | labot pirmkodu]

No martensīta nerūsošā tērauda izgatavots Šveices armijas nazis.
**Nerūsošais tērauds** ir tērauds, kas ir korozijizturīgs dažādās vidēs, piemēram, gaisā, ūdenī, kā arī dažādās agresīvās vidēs. To iegūst, sakausējot dzelzi ar dažādiem metāliem.

## Sastāvs

Nerūsošo tēraudu galvenā sastāvdaļa ir dzelzs (> 50% Fe = "tērauds") un vismaz 10—12% hroma. Vienkāršākajam sakausējuma veidam nevajag citus metālus, lai to uzskatītu par „nerūsošo tēraudu”. Visparastākajā nerūsošā tērauda veidā (EN 1.4003) ir tikai 10,5% hroma, bet pārējo daļu veido dzelzs.

## Vēsture

Vēsturiski vienkāršāko tērauda un hroma sakausējumu ieviesa jau 1912. gadā. Savukārt 1913. gadā Vācijas uzņēmums *Krupp* sakausējumam pievienoja niķeli, lai uzlabotu tā mehāniskās īpašības (tā radās austenīta nerūsošais tērauds), bet 1920. gadā, sastāvam pievienojot arī nelielus molibdēna piejaukumus, tika konstatēta šāda sakausējuma īpašību ievērojama uzlabošanās. Tā radās „skābju izturīgs” nerūsošais tērauds.

## Atsauces

## Ārējās saites

* Nerūsošā tērauda iegūšana, īpašības utt.
# Kapitālisms[labot | labot pirmkodu]

**Kapitālisms** (angļu: *Capitalism*) ir politiska, saimnieciska un sabiedriska iekārta, kuras pamatā ir preču ražošana, tirgus attiecības un ražošanas līdzekļu privātīpašums. Šajā saimnieciskajā iekārtā kapitāls pieder privātpersonām, nevis valstij vai kādai kopienai, līdz ar to, atšķirībā no plānveida ekonomikas, preču un pakalpojumu ražošanu, kā arī cenu, nosaka pieprasījums un piedāvājums jeb tā sauktā "brīvā tirgus" likumi.

Pasaules lielie uzņēmumi kā *Apple* ir izteikti mūsdienu kapitālisma simboli.
Kapitālismā būtisks aspekts ir privātīpašuma tiesības, kur katram indivīdam ir tiesības uz peļņu no uzņēmējdarbības vai arī uz cita veida kapitālieguldījumi, kas atrodas attiecīgā indivīda kapitālā. Tiek uzskatīts, ka šāda veida saimnieciskā iekārta vislabāk stimulē indivīdus attiekties un izlietot savu kapitālu pēc iespējas produktīvākā ceļā, nesot arvien lielāku peļņu un arī paralēli veicinot ekonomisko izaugsmi.

Lielākajai daļai mūsdienu valstu ir kontrole pār atsevišķām jomām, tādēļ tādu sistēmu var saukt par "jaukto ekonomiku". Ir cilvēki, kas uzskata, ka kapitālisms ir atbalstāms, bet ir arī daļa cilvēku, kas uzskata, ka kapitālisms nav valstī vēlams, jo pēc viņu domām tie, kam ir kapitāls, var nopelnīt vairāk nekā tie, kam kapitāla nav.

## Atsauces
# Munhwa Broadcasting Corporation[labot | labot pirmkodu]

| Munhwa Broadcasting Corporation |
| --- |
| Valsts |  Korejas Republika |
| Valoda |
korejiešu valoda |

Munhwa Broadcasting Corporation (**MBC**, korejiešu: 주식회사문화방송; *Jusikhoesa Munhwa Bangsong*) ir Dienvidkorejas raidorganizācija, kas dibināta 1961. gadā. Tās vadošais televīzijas kanāls ir MBC TV 11. kanālā digitālajai un kabeļtelevīzijai.

MBC sastāv no multimediju grupas ar vienu virszemes televīzijas kanālu, trim radio kanāliem, pieciem kabeļtelevīzijas kanāliem, pieciem satelīta kanāliem un četriem DMB kanāliem.

## Atsauces

## Ārējās saites

* Oficiālā tīmekļa vietne (korejiski)
# IPTV[labot | labot pirmkodu]

**Interneta protokola televīzija (IPTV)** ir ciparu televīzijas sistēma, kas, izmantojot interneta protokolu (IP) un platjoslas tīkla infrastruktūru, nodrošina ciparu televīzijas piegādi tās saņēmējam.

Lai gan IPTV izmanto interneta protokolu, tas neaprobežojas tikai ar televīziju, kas tiek straumēta no interneta (interneta televīzija). IPTV tiek plaši izmantota uz abonentiem balstītos telekomunikāciju tīklos ar ātrdarbīgiem piekļuves kanāliem galalietotāju telpās, izmantojot televizoru vai citu klientu aprīkojumu.

IPTV pakalpojumus var iedalīt tiešraides televīzijā un tiešraidē ar interaktivitāti vai bez tās; multivides laika nobīdi, piemēram, atkārto TV vai citu pārraidi, kas tika pārraidīta pirms kāda laika; Notiekošā TV pārraide var tikt atskaņota no tās sākuma; un video pēc pieprasījuma, kas ietver mediju kataloga vienumu pārlūkošanu.

## Ārējās saites

* Vikikrātuvē par šo tēmu ir pieejami multivides faili. Skatīt: IPTV.
# Veņs Dzjabao[labot | labot pirmkodu]

| **Veņs Dzjabao** 温家宝 |
| --- |
|  |
|  |
|  |
|
Ķīnas premjerministrs |
|  |
| **Amatā** 2003. gada 16. marts — 2013. gada 15. marts |
| Priekštecis |
Džu Žundzji |
| Pēctecis |
Li Kecjans |
|  |
|

---

 |
| Dzimšanas dati |
1942. gada 19. septembrī  Tiaņdzjiņa, Ķīna |
| Politiskā partija |
Komunistiskā partija |

**Veņs Dzjabao** (ķīniešu: 温家宝, piņjiņs: *Wēn Jiābǎo*; dzimis 1942. gada 19. septembrī) ir Ķīnas politiķis, no 2003. līdz 2013. gadam bija Ķīnas premjerministrs.

Laikā no 1986. gada aprīļa līdz 1993. gada martam bija Komunistiskās partijas ģenerālbiroja vadītājs, 1998. gadā tika paaugstināts līdz vicepremjera amatam, Veņa pārraudzībā bija lauksaimniecība un finanses. 2003. gada martā kļuva par Ķīnas premjerministru. Tāpat no 2002. līdz 2012. gadam viņš bija Komunistiskās partijas Politbiroja patstāvīgās komitejas loceklis.

## Ārējās saites

* Vikikrātuvē par šo tēmu ir pieejami multivides faili. Skatīt: Veņs Dzjabao.
* Biogrāfija (angliski)
# Neatkarīgais politiķis

**Neatkarīgais politiķis**, arī **bezpartejisks**, ir persona, kas neietilpst nevienā politiskajā partijā, nav lojāla vai saistīta ar kādu no tām. Neatkarīgie politiķi izvēlas kandidēt vai pārstāvēt sevi. Šāda pieeja dod viņiem lielāku brīvību un autonomiju savās politiskajās nostājās un lēmumos. Neatkarīgie politiķi var būt dažādu politisko ideoloģiju piekritēji, un viņi piedalās vēlēšanās vai pilda amata pienākumus bez formālās partijas atbalsta. Šādi politiķi ir gadījumos, kad viņiem rodas nesaskaņas partijas iekšienē un viņi no partijas atdalās, vai arī situācijās, kad persona ir īpaši populāra, kas ļauj vēlētājiem piedāvāt jaunu un neatkarīgu skatījumu. Neatkarīgie politiķi bieži uzstājas ar ideju, kas balstās uz personīgo pārliecību un iedzīvotāju interesēm, nevis partiju programmām.

## Ārējās saites

* Vikikrātuvē par šo tēmu ir pieejami multivides faili. Skatīt: Neatkarīgais politiķis.
# Boom Beach

Boom Beach ir stratēģijas spēle iOS un Android operētājsistēmai, kuru izstrādāja *Supercell*. Tā bija pieejama Kanādā no 2013. gada 11. novembra un 2014. gada 26. martā tā tika izlaista visā pasaulē.

## Spēlēšanas process

*Boom Beach* kombinē uzbrukšanu citiem spēlētājiem un datora ģenerētām bāzēm. Spēles sižets notiek tropiskā arhipelāgā un spēlētāju uz salas ar aizsardzības ieročiem un armiju (līdzīgi kā citā *Supercell* spēlē *Clash of Clans*). Spēlētāji var būvēt savu bāzi, uzlabot aizsardzību un atbloķēt jaunus armijas veidus. Tā bija top 10 spēle 22 valstīs uzreiz pēc tās izlaišanas. Spēle vērš spēlētāju pret pretinieku zināmu kā *Blackguard*, kuru pārstāv leitnants Hamermans. Izņemot galveno spēles aspektu, te ir arī kooperatīva forma, kur spēlētāji iegūst "intelu" (izdzīvojot uzbrukumos, uzbrūkot, vai kā balvas) kas tiek lietots, lai uzbruktu datora ģenerētam bāzēm operācijās.

## Valūta

Spēle izmanto arī *premium* valūtu — dimantus. Dimantus var iegūt sasniedzot noteiktus starpposmus un pabeidzot noteiktus sasniegumus, bet galvenais veids kā tos iegūt ir to nopirkšana par reālu naudu. Dimantus arī var dabūt no dārgumu lādēm, kuras parādās skatoties spēles mapē. Dimanti var paātrināt jebkuru spēles aspektu (izņemot zemūdenes niršanu).

## Atsauces
# Discord

*Discord*| Izstrādātājs | *Discord Inc.* |
| Sākotnējā versija |
2015. gada 13. maijs; pirms 5 gadiem |
| Dzinējs | * Q21614124

 |
| Operētājsistēma | * Windows
* macOS
* Linux
* iOS
* Android
* Tīmekļa pārlūkprogramma
 |
| Valoda |
Angļu (AK / ASV), bulgāru, ķīniešu (vienkāršotā / tradicionālā), horvātu, čehu, dāņu, holandiešu, somu, franču, vācu, grieķu, ungāru, itāļu, japāņu, korejiešu, lietuviešu, norvēģu, poļu, portugāļu (Brazīlija) , Rumāņu, krievu, spāņu, zviedru, taizemiešu, turku, ukraiņu un vjetnamiešu valodā |
| Repozitorijs | * github.com/discord

 |

Discord ir teksta, balss un video tērzēšanas programma, ko sākotnēji izveidoja datorspēļu spēlētājiem, lai tie varētu viens ar otru sazināties, bet mūsdienās *Discord* izmanto ne tikai sākotnējā mērķauditorija. To izlaida 2015. gada 6. martā. *Discord* ir pieejams *Windows*, *macOS*, *Android*, iOS, *Linux* un interneta pārlūkos. 2017. gada decembrī *Discord* bija aptuveni 87 miljonu unikālu lietotāju. 2019. gada jūlijā *Discord* bija aptuveni vairāk nekā 250 miljonu lietotāju.
# IGN[labot | labot pirmkodu]

| IGN |
| --- |
|  |
| Pamatinformācija |
| Lapas veids | videospēļu žurnālisms |
| Valsts |  ASV |
| Darbību uzsāka | 1996. gadā |

**IGN** (iepriekš Imagine Games Network) ir ASV videospēļu un izklaides mediju tīmekļa vietne, ko pārvalda *IGN Entertainment Inc*, *Ziff Davis, Inc.* meitasuzņēmums. Uzņēmuma galvenā mītne atrodas Sanfrancisko, un to vada tā bijušais galvenais redaktors Pērs Šneiders. IGN vietne bija mediju uzņēmēja Krisa Andersona ideja, un tā darbību uzsāka 1996. gada 29. septembrī. Tā koncentrējas uz spēlēm, filmām, anime, televīziju, komiksiem, tehnoloģijām un citiem plašsaziņas līdzekļiem. Sākotnēji tā bija pieejama uz datora, vēlāk arī mobilajās platformās, *Xbox* un *PlayStation* konsoļu programmās, *FireTV*, *Roku*, kā arī pakalpojumos *YouTube*, *Twitch*, *Hulu* un *Snapchat*.

## Ārējās saites

* Vikikrātuvē par šo tēmu ir pieejami multivides faili. Skatīt: IGN.
* Oficiālā tīmekļa vietne